นายกรัฐมนตรีและรัฐมนตรีว่าการกระทรวงกลาโหม ระบุ การปรับคณะรัฐมนตรีจะมีความชัดเจนในเดือนมีนาคมนี้
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวในรายการ PM PODCAST ผ่านเพจไทยคู่ฟ้าถึงความคืบหน้าการปรับคณะรัฐมนตรี หรือ ครม.  ขณะนี้ว่าได้หารือกับพรรคร่วมรัฐบาลแล้วและเป็นหน้าที่ตัดสินใจขั้นสุดท้าย คาดว่าจะชัดเจนในเดือนมีนาคมอย่างเร็วที่สุด พร้อมฝากให้ทุกคนมีความรักสามัคคี มีจิตสำนึกและรับผิดชอบ เคารพกฎหมาย เน้นย้ำให้ทุกหน่วยงานรัฐให้บริการประชาชนแจ้งข่าวแก่ประชาชน เช่น การเตือนภัยพิบัติ หรือเรื่องสวัสดิการต่างๆ และหมั่นตรวจสอบข่าวสารว่าไปถึงประชาชนจริงหรือไม่ ถ้าไม่ถึงจะทำอย่างไรเช่น สร้างความร่วมมือกับองค์กรท้องถิ่นหรือผู้นำชุมชนเพื่อให้เกิดประโยชน์สูงสุดแก่ประชาชน